Interdik gevra oor EFF-betogings by Hoërskool Brackenfell | Maroela Media
Interdik gevra oor EFF-betogings by Hoërskool Brackenfell
Lede van die Hoërskool Brackenfell se beheerliggaam en hul regsverteenwoordigers by die hof. Foto: Courtney Africa/African News Agency (ANA)
Die Hoërskool Brackenfell het Dinsdag in die hooggeregshof in Kaapstad om 'n interdik teen die EFF aansoek gedoen.
Ouers en inwoners het Maandag slaags geraak met betogers van die EFF buite die skool waar die rooi barette teen beweerde rassisme by die skool betoog het.
Die skool se beheerliggaam het die hof genader en 'n interdik versoek om die EFF te verhoed om buite die skool te betoog. Die EFF het onderneem om nie eksamens by die skool te ontwrig nie waarna die saak tot Maandag uitgestel is om die EFF kans te gee om hul betooghoofde in te dien.
Debbie Schäfer, Wes-Kaapse LUR vir onderwys, en Alan Winde, premier van die Wes-Kaap, het intussen Dinsdag die skool besoek.
"Ons hoofprioriteit is om te verseker dat die skool en die omgewing veilig is en dat onderrig kan voortgaan," het Winde gesê. "Ons matrieks moet sonder enige ontwrigting hul eksamen kan aflê."
Schäfer het intussen ook weer benadruk dat stappe nie gedoen gaan word teen die hoof en onderwysers van die skool oor die private geleentheid wat tot die herrie gelei het nie. Geen swart leerder is oënskynlik na die geleentheid genooi nie.
Die departement sou onmiddellik opgetree het as dit waar was dat die skool die geleentheid gereël het. "Die skool het egter nie hierdie geleentheid gereël, aangebied of onderskryf nie. Dit was 'n private partytjie vir 42 van die 254 matrikulante."
Debbie Schäfer, Wes-Kaapse LUR vir onderwys, en Alan Winde, premier van die Wes-Kaap, by die skool. Foto: Skermskoot/Twitter-video
Schäfer is egter bekommerd oor ander bewerings wat sedertdien gemaak word. "Die bekommernisse is onder meer 'n gebrek aan diversiteit in die onderwyspersoneel die afgelope paar jaar.
"As departement glo ons dat die skool 'n groter klem moet plaas op diversiteit omdat dit 'n waarde is wat ons koester. Die departement sal dus in die komende weke met die skool hieroor in gesprek tree."
Volgens die departement is hy ook bewus gemaak van 'n sosialemediaprofiel wat vroeër vanjaar geskep is en waarop bewerings van diskriminasie by die skool gemaak word.
"Alhoewel baie van die bewerings gaan oor dinge wat glo baie jare gelede gebeur het, kan ons nie die inhoud daarvan ignoreer nie. Sommige van die kwessies hou verband met diskriminasie op grond van taal of haarstyle, ander hou verband met uitsluiting of slegte behandeling."
Twee matriekleerders het glo ook die afgelope week soortgelyke kommer uitgespreek. Die departement was in gesprek met die twee leerders en die skool. Volgens Schäfer was daar die afgelope paar jaar al ingrypings van die skool se kant af soos die totstandkoming van 'n komitee om toesig te hou oor transformasie en diversiteit en die wysiging van die gedragskode. Die departement sal nou verseker dat uitvoering aan die ingrypings gegee word.
Die DA is weer besig om hul naam met 'n plank te slaan. Hoop hulle kyk ook na die swartes wat die wittes so sleg sê en sleg behandel.
Dis nie die EFF se plek om te sê hoe skole moet bedryf word nie! Wat weet hulle buiten om amok te maak. Hulle kan nie eens 'n 30% slaagsyfer hanteer nie dan brand hulle skole af. Skoenmaker hou jou by jou lees…
Ag tsssk EFF'ers pffft!!!
Debbie Schäfer: "Bekommernis veral oor die gebrek aan diversiteit in die onderwyspersoneel . . ." Die feit dat daar steeds wittes is, is haar probleem. Die ANC probeer al vir 26 jaar om van die wittes ontslae te raak, sodat hulle kan oorneem wat die haatlike wittes tot stand gebring het.
Ek het gister 'n video gekyk van 'n matriek leerder van Brackenfell, waarin hy sê die funksie was vir al die matrieks maar hulle moes die koste dra van R500 elk, nothing for mahala, wat reg is, as jy dit nie wil betaal nie bly by die huis. Ek voel jammer vir die kinders wie se ouers dit regtig nie kan bekostig nie, maar sorry as jy as ouer dit kan betaal vir jou kind, hoekom nie?